Death Race 2000
<s>Death Race 2000 () je američki science fiction film snimljen 1975. godine u režiji Paula Bartela.</s><s>Temelji se na noveli The Racer Iba Melchiora, a radnja je smještena u 2000. godinu (u tada bliskoj budućnosti), dvije decenije nakon što su SAD doživjele ekonomski kolaps te uspostavljen autoritarni režim koji mase u poslušnosti drži priređujući spektakularnu transkontinentalnu automobilsku utrku gdje se sudionici natječu nastojeći ubiti jedni druge i skupljajući bodove gaženjem slučajnih pješaka.</s><s>Nominalni protagonist, koga tumači David Carradine, je Frankenstein, tajanstveni maskirani vozač koji je pobijedio u nekoliko prethodnih utrka, a koji, zajedno sa drugim vozačima, postaje metom sabotaže i atentata od strane pokreta otpora.</s>

<s>Film je nastao u nezavisnoj produkciji Rogera Cormana, kome su poticaj predstavljale vijesti da veliki hollywoodski studio United Artists namjerava iste godine prikazati radnjom i temom sličan film Rollerball, pa se zbog toga ponekad navodi kao jedan od prvih modernih mockbustera.</s><s>Napravljen s niskim budžetom, Death Race 2000 se isticao inzistiranjem na eksploatacijskim sadržajima, prije svega eksplicitnim nasiljem, ali i njegovim kombiniranjem sa crnim humorom i političkom satirom, uglavnom vezanom uz reference na nedavnog i u tadašnjoj američkoj javnosti omrznutog predsjednika Richarda Nixona.</s>

<s>Death Race 2000 je nakon premijere dočekan neprijateljski od strane kritike, pri čemu je ugledni Roger Ebert udijelio nula od četiri zvjezdice u svojoj recenzije.</s><s>Usprkos toga je doživio komercijalni uspjeh, te sa vremenom stekao svojevrsni kult status.</s><s>Jedan od njegovih velikih poklonika je kontroverzni radio-voditelj Alex Jones koji ga često koristi kao referencu u svojim emisijama.</s>

<s>Godine 1976. je na temelju filma napravljena arkadna video-igra Death Race, koja je kao jedna od prvih izazvala kontroverze zbog navodnog poticanja djece i omladine na nasilje; osim što će 1990. dobiti istoimeni remake, potakla je cijeli niz video-igara sa sličnim stilom kao što je Carmaggedon.</s><s>Sam film je 2008. godine dobio remake pod naslovom Death Race i sa Jasonom Stathamom u glavnoj ulozi, a koji će dobiti još dva direct-to-DVD nastavka.</s><s>Godine 2017. je, pak, prikazan nastavak u Cormanovoj produkciji pod naslovom Death Race 2050.</s>

<s>Uloge
 David Carradine ...</s><s>Frankenstein
 Simone Griffeth ...</s><s>Annie Smith
 Sylvester Stallone ...</s><s>"Machine-Gun" Joe Viterbo
 Sandy McCallum ...</s><s>"Mr. President"
 Louisa Moritz ...</s><s>Myra
 Don Steele ...</s><s>Junior Bruce
 Mary Woronov ...</s><s>"Calamity" Jane Kelly
 Roberta Collins ...</s><s>Matilda the Hun
 Fred Grandy ...</s><s>"Herman the German" Boch
 Martin Kove ...</s><s>Ray "Nero the Hero" Lonagan
 Joyce Jameson ...</s><s>Grace Pander
 Carle Bensen ...</s><s>Harold
 Leslie McRay ...</s><s>Cleopatra
 Harriet Medin ...</s><s>Thomasina Paine
 Jan Worth ...</s><s>Mladi repoter</s>

<s>Vidi još
Igre gladi</s>

<s>Izvori</s>

<s>Vanjske veze</s>

<s>Američki filmovi
SF-filmovi
Akcije (filmovi)
Satirični filmovi
Politički filmovi
Sportski filmovi
Distopijski filmovi
Filmovi ceste
Crnohumorni filmovi</s>

